da da da da da en da da da da da nl tr en da en da da nl nb da br da da da da da da da da da da da sv da da da da da da da nl da da da da da da da da da
Regler for udlejning | Lerbjerg Svejstrup forsamlingshus
Følgende bedes man selv medbringe:
Der skal læses strøm af. Måleren sidder på loftet.  Notér bagpå pjecen eller tage et mobilbillede.
Varmtvandsbeholderen sidder oven for trappen. Den tændes, drejes til mærket (60 grader) knappen på forsiden af beholderen.
Køleskab og evt. fryser tændes. OBS! Ovnen skal tændes i god tid.
Varme tændes på varmepumpe med fjernbetjening. Den samme fjernbetjening kan bruges både i køkken og i sal. Vejledning er i køkkenet.
Elradiatorer i salen tændes i køkkenet på væggen ved siden af emhætte. Tjek knapperne på selve radiatorerne. Hvis det ikke er så koldt, er de måske ikke nødvendige.
Opvaskemaskinen skal tændes i god tid. (Ca. 1 time før brug) Proppen skal sættes helt i ellers løber vandet ud igen. Salt, sæbe og afspændingmiddel doseres af maskinen selv. Der er yderlig vejledning på væggen over opvaskemaskinen.
Pas på vores borde! De tåler ikke at blive trukket hen over gulvet. De skal løftes.
Der ligger et flag ovenfor trappen, som man frit kan bruge. Husk at tage det ned.
Flaskecontainer står i hjørnet af parkeringspladsen. Vær rar at bruge den. Der må også komme dåser i. Alt andet affald skal i container ved køkkendør.
Opvaskemaskinen vasker hurtigt, så service skal skylles inden maskinopvask. Vær sikker på at service er ordentligt rengjort og tørt, brug viskestykke, før det stilles på plads. Hvis servicet ikke er ordentligt rengjort og udlejer er nødsaget til at vaske om, fratrækkes det depositummet!
Der er ekstra glas og service i skabet nederst til højre i salen.
Poser og affaldssække findes i køkkenet og rengøringsmidler findes i rummet under trappen. Medbring selv klude m.m.
Der er ekstra lysstofrør, elpærer og glimttændere på loftet. Her findes også toiletpapir. Der er papirhåndklæder på toiletterne, medbring selv ekstra håndklæder.
I huset er også projektor og lærred, samt tilslutning til HDMI eller jackstik. Ledning  hænger i rengøringsskabet under trappen. Der er wifi og koden hænger på opslagstavlen i gangen.
Græsplænen nedenfor forsamlingshuset kan bruges af børnene, der er mål sat op om sommeren. Vær opmærksom på bækken. Børn må ikke færdes på det lukkede loftrum, da gulvet ikke er sikkert.
Sluk køleskab, fryser, vandvarmer, el-varme og varmepumpe (Hvis ikke andet er aftalt pga. hård frost)
Lad lågerne på køleskab, fryser og køkkenskabe stå åbne.
Borde tørres grundigt af. De sættes sammen langs væggene, så der plads til rengøring. Stole samles og stakkes i stakke af 10 bagved gardinet.
Gulvet fejes og hvis det er klistret, skal der tørres over.  Er gulvet meget beskidt, tillægges der 200 kr. på rengøringen. Koste, spande mm. er i skabet under trappen.
Elmåler aflæses igen lige inden aflevering. Tag evt. mobilbillede.
Husk at låse, hvis der er aftale om at lægge nøglen et sted.
Ved aflevering får I en regning med kontonummer, hvor der skal betales til. Betalingsfristen er 5 dage.